કાયદા પંચે તેના અહેવાલમાં રાજ્યપાલના પદની આવશ્યકતા સામે સવાલ ઉઠાવ્યા હતા. રાજ્યપાલોની નિમણૂકમાં રાજ્ય સરકારની સહમતી નહિ લેવાના મામલે હંમેશાં રાજકીય વિવાદ થાય છે. દિલ્હીના મુખ્યપ્રધાન કેજરીવાલ તેમના ચૂંટણી વાયદા પૂરા કરવામાં નિષ્ફળ જઈ રહ્યા છે અને આ માટે તેઓ કેન્દ્ર અને એલજીને જવાબદાર ગણાવે છે. ત્યારે સવાલ એ થાય છે કે હવે જંગના રાજીનામા બાદ નવા આવનારા એલજી સાથે પણ કેજરીવાલને આવો વિવાદ ચાલુ રહેશે? નવા એલજીની નિમણૂક ઝડપથી થઈ જશે પણ દિલ્હીના ભાગ્યનો ફેંસલો નવા વર્ષમાં સુપ્રીમ કોર્ટમાં થનારી સુનાવણી બાદ થશે.